La Càtedra de Cooperació i Desenvolupament Sostenible de l'UJI lliura els diplomes als treballs guanyadors del premi Aliances ODS per a l'Agenda 2030



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2021/12/2q/catedra-cooperacio-premis/&url=/com/noticies/2021/12/2q/catedra-cooperacio-premis/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2021/12/2q/catedra-cooperacio-premis/&url=/com/noticies/2021/12/2q/catedra-cooperacio-premis/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2021/12/2q/catedra-cooperacio-premis/&url=/com/noticies/2021/12/2q/catedra-cooperacio-premis/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2021/12/2q/catedra-cooperacio-premis/&url=/com/noticies/2021/12/2q/catedra-cooperacio-premis/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La Càtedra de Cooperació i Desenvolupament Sostenible de l'UJI lliura els diplomes als treballs guanyadors del premi Aliances ODS per a l'Agenda 2030

16/12/2021 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ catedra-cooperacio-premis Diplomes_Catedra_Cooperacio_21DLL95](/com/noticies/2021/12/2q/catedra-cooperacio-premis/Diplomes_Catedra_Cooperacio_21DLL95.jpg)](#)

La Càtedra de Cooperació i Desenvolupament Sostenible de la Universitat Jaume I de Castelló ha lliurat els diplomes de la primera convocatòria de premis de treball final de grau, treball final de màster i tesis doctorals de l'eix d'Aliances dels Objectius de Desenvolupament Sostenible (ODS) per a l'Agenda 2030, que han recaigut en Yasmina Sabah Mellado, Christian Robles, Alicia de los Frailes, Sara Buils, Jorge Agustín Viguri i Sara Ventura.

L'acte ha estat presidit pel director de la Càtedra i vicerector d'Internacionalització i Cooperació de l'UJI, Joan A. Martín Montaner, acompanyat per Enric Roig Arranz, subdirector per a la Implementació i Seguiment de l'Agenda 2030 de Desenvolupament Sostenible de la Generalitat Valenciana.

La convocatòria tenia com a objectiu visibilitzar i premiar l'interès per la investigació relacionada amb el desenvolupament sostenible i les aliances. Una convocatòria oberta a tot l'alumnat de les diferents universitats públiques valencianes amb suport de la Generalitat Valenciana que exemplifica el compromís de les universitats i de l'UJI, com a institució, en la difusió i la transferència de coneixement d'interès per a la societat.

Durant l'acte, Enric Roig Arranz ha destacat el paper de la Generalitat en la seua implicació en l'emplenament d'aquest full de ruta que suposa l'Agenda 2030 i els seus corresponents ODS. «Des del govern autonòmic -ha comentat- s'estan articulant estructures de personal i recursos financers per a impulsar les mesures més efectives possibles, implicació que ha donat com a resultat accions com la col·laboració mitjançant convenis amb les universitats». Pel que fa als treballs premiats, Roig ha destacat el seu potencial transformador de la societat: «Treballs com els que han sigut premiats mostren la capacitat humana per a contribuir a un món més just i sostenible», ha assegurat.

El director de la Càtedra, Joan A. Martín Montaner, ha remarcat el compromís de totes les càtedres i la Generalitat en una activitat conjunta com és aquesta convocatòria i ha destacat, a més, la capacitat dels premis per a visibilitzar en dos sentits. «D'una banda, ens permeten veure la globalitat de l'Agenda 2030 i els ODS que ens afecten a tots, gràcies a la diversitat de treballs premiats, perquè qualsevol àmbit de treball, d'investigació o de docència és susceptible d'incorporar els ODS i de cercar metes relacionades. I, d'altra banda, «demostren que les activitats universitàries són susceptibles de col·laborar amb l'Agenda 2030 i la convocatòria és un instrument útil de reconeixement al treball que s'està fent».

**Treballs premiats**

Els treballs de fi de grau, amb una dotació de 400 € cadascun, han sigut:

* *Una proposta educativa per als Objectius de Desenvolupament Sostenible* de Yasmina Sabah Mellado Díaz (UJI). Treball que proposa una proposta educativa basada en l'ensenyament dels estudis interculturals que té com a finalitat promoure els ODS i potenciar la cultura de pau. El seu TFG planteja la idea que una societat educada en la cultura de la pau i amb coneixement sobre els ODS contribuirà al fet que les seues institucions creen aliances per a la consecució de l'Agenda 2030.
* *Study of photoanodes for photoelectrochemical water splitting reaction* de Christian Robles Peris (UJI). La seua investigació aborda la millora de l'eficiència de la reacció limitant del procés per a l'obtenció d'hidrogen solar a través de la reacció fotoassistida de trencament de l'aigua amb l'objectiu d'aconseguir dispositius fotoelectroquímics simples, eficients i de baix cost. Aquest TFG contribueix a l'avanç en la cerca d'aliances per a traspassar tecnologies, reforçar les capacitats energètiques i promoure tecnologies ecològicament racionals i sostenibles.

Per part seua, els treballs de fi de màster, amb una dotació de 400 € cadascun, han sigut:

* *Acció empresarial de mitigació d'impacte ambiental: negocis inclusius vinculats a la gestió de residus* d'Alicia de los Frailes Aramburu (UJI). Planteja una anàlisi de com la promoció de negocis inclusius pot presentar avantatges competitius transformadors per a les empreses, especialment als països en vies de desenvolupament per a innovar de manera sostenible. Aquest tipus d'iniciatives són promogudes per ONGD vinculades a la gestió de residus, un dels principals reptes de la sostenibilitat que requereix una aliança estratègica per al seu abordatge.
* *Universitat inclusiva: de la cartografia social a la formació sociolaboral de joves amb discapacitat* de Sara Buils Morales (UJI). El seu estudi fomenta les aliances entre les entitats locals, la universitat i l'administració a través d'una cartografia social en línia, una eina de diagnòstic social participatiu per a crear xarxes fins i tot en la situació pandèmica que analitza la situació sociolaboral de joves amb discapacitat de la província de Castelló. El TFM inclou una proposta sociolaboral a l'UJI, d'acord amb les necessitats i potencialitats expressades i detectades.

 Per a acabar, les tesis doctorals premiades, amb una dotació de 500 € cadascuna, han sigut:

* *Seguretat i protecció de dades en el Sistema Europeu Comú d'Asil: conflictes i reptes* de Jorge Agustín Viguri Cordero (UJI). Tesi que estableix les bases sobre el reconeixement del dret a la privacitat i a la protecció de dades aplicable a diferents categories de nacionals de tercers països o apàtrides habitualment estigmatitzats. Proporciona bones pràctiques dirigides a les autoritats administratives i judicials relatives a la gestió i processament d'informació personal respectant la protecció eficaç dels drets de les persones que sol·liciten protecció internacional, sensibilitzant els poders públics i la ciutadania sobre el nexe entre la protecció de dades, la sostenibilitat, els drets humans i l'Agenda 2030.
* *Promoting empathy through virtual reality experience: the case of sexual harrassment* de Sara Ventura (UV). El seu treball promou la igualtat de gènere cercant solucions noves per a disminuir la violència cap a les dones per part dels homes estimulant l'empatia per mitjà de l'ús de realitat virtual. Posa en relleu la importància d'abordar la igualtat de gènere com a eix transversal que col·labora per a la consecució de la resta d'ODS. Es ressalta la viabilitat de la transferència del treball des de contextos científics a la població general i la possibilitat de traslladar la proposta a espais psicoeducatius globals.

Impulsada per l'UJI i la Conselleria de Participació, Transparència, Cooperació i Qualitat Democràtica de la Generalitat Valenciana, la Càtedra va sorgir per a promoure activitats dirigides a la consecució de l'Agenda 2030 de Desenvolupament Sostenible, particularment enfocada a les metes dels objectius de desenvolupament sostenible vinculades a l'eix central de les aliances.

Més informació: [www.catedracooperacio.uji.es](http://www.catedracooperacio.uji.es)

[Fotonotícia](http://www.uji.es/com/fotonoticies/arxiu/2021/12/lliurament-diplomes-catedra-cooperacio-2021/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00